CELEX: 22018D0807
Language: fi
Date: 2017-06-13 00:00:00
Title: ETA:n sekakomitean päätös N:o 114/2017, annettu 13 päivänä kesäkuuta 2017, ETA-sopimuksen liitteen XXI (Tilastot) muuttamisesta [2018/807]

7.6.2018   
               
               
                  FI
               
               
                  Euroopan unionin virallinen lehti
               
               
                  L 142/12
               
            ETA:N SEKAKOMITEAN PÄÄTÖS
      N:o 114/2017,
      annettu 13 päivänä kesäkuuta 2017,
      ETA-sopimuksen liitteen XXI (Tilastot) muuttamisesta [2018/807]
      ETA:N SEKAKOMITEA, joka
      ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
      sekä katsoo seuraavaa:
      
                  (1)
               
               
                  Tietoyhteiskuntaa koskevista yhteisön tilastoista annetun Euroopan parlamentin ja neuvoston asetuksen (EY) N:o 808/2004 täytäntöönpanosta 17 päivänä marraskuuta 2016 annettu komission asetus (EU) 2016/2015 (1) olisi otettava osaksi ETA-sopimusta.
               
            
                  (2)
               
               
                  Sen vuoksi olisi muutettava ETA-sopimuksen liitettä XXI,
               
            ON HYVÄKSYNYT TÄMÄN PÄÄTÖKSEN:
      1 artikla
      Lisätään ETA-sopimuksen liitteessä XXI olevan 28k kohdan (komission asetus (EU) 2015/2003) jälkeen kohta seuraavasti:
      
         
                     ”28l.
                  
                  
                     
                        32016 R 2015: komission asetus (EU) 2016/2015, annettu 17 päivänä marraskuuta 2016, tietoyhteiskuntaa koskevista yhteisön tilastoista annetun Euroopan parlamentin ja neuvoston asetuksen (EY) N:o 808/2004 täytäntöönpanosta (EUVL L 312, 18.11.2016, s. 1).”
                  
               
      2 artikla
      Asetuksen (EU) 2016/2015 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
      3 artikla
      Tämä päätös tulee voimaan 14 päivänä kesäkuuta 2017, jos kaikki ETA-sopimuksen 103 artiklan 1 kohdan mukaiset ilmoitukset on tehty (*1).
      4 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
      
         Tehty Brysselissä 13 päivänä kesäkuuta 2017.
         
            
               ETA:n sekakomitean puolesta
            
            
               Puheenjohtaja
            
            Claude MAERTEN
         
      
      
         (1)  EUVL L 312, 18.11.2016, s. 1.
      
         (*1)  Valtiosäännön asettamista vaatimuksista ei ole ilmoitettu.